<p>СКОПЈЕ, 6 мај 2016 година – Центарот за граѓански комуникации денеска го објави извештајот од следењето на јавните набавки за периодот јули – декември 2015 година, кој ги содржи и резултатите од истражувањето на 254 фирми и анализата на жалбените постапки.</p>
<p><strong>И</strong><strong>стражувањето </strong><strong>на фирмите </strong><strong>за нивното искуство во јавните набавки</strong><strong> покажува дека:</strong></p>
<ul>
<li>двата најчести проблеми со кои се соочуваат фирмите се најниската цена како единствен критериум за доделување на договорите за јавни набавки и задоцнетото плаќање;</li>
<li>просечното чекање за наплата на спроведените договори изнесува 8 месеци;</li>
<li>79% од испитаните фирми сметаат дека има корупција во јавните набавки и тоа: 37% сметаат дека во јавните набавки често има корупција, 10% велат секогаш, а 32% ретко. Само 21% од фирмите се изјасниле дека во јавните набавки никогаш нема корупција.</li>
</ul>
<p><strong>Основни наоди од мониторингот на јавни набавки се: </strong></p>
<ul>
<li>стручните лица кои ги ангажирал Советот за јавни набавки при давањето согласности за тендерите во 2015 година ги чинеле институциите вкупно 2,2 милиони евра;</li>
<li>на секој четврти мониториран тендер имало по еден понудувач;</li>
<li>преку преговарање без објавување на оглас во 2015 година се склучени договори во вредност од 29 милиони евра;</li>
<li>во 2015 година поништени се 19,9% од постапките за јавни набавки. <strong> </strong></li>
</ul>
<p><strong>Анализата на жалбените постапки пред Државната комисија за жалби по јавни набавки покажува: </strong></p>
<ul>
<li>за повеќе од 18 илјади спроведени тендери во 2015 година, доставени се само 523 жалби што упатува на исклучително мал процент на обжалени постапки од само 2,8%;</li>
<li>67% од жалбите се доставени против одлуките за избор на најповолна понуда. </li>
</ul>
<p>Извештајот од мониторингот е достапен <a href="images/stories/26m.pdf">овде</a> и на <a href="undefined/">www.ccc.org.mk</a>. За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>. 
