
<p><span style="font-size: small;">„Во услови на економска криза е суштински да се промовираат самовработувањата и развојот на микропретпријатијата за да се одговори на невработеноста, сиромаштијата и исклученоста“, изјави на промоцијата на центарот во Штип шефот на Мисијата на УСАИД Македонија, Роберт Вурц. „Како и да е, микропретпријатијата традиционално не учествуваат на јавните набавки, што е причина зошто сакаме да ја зголемиме нивната свесност и да ги унапредиме нивните способности да се натпреваруваат за оваа голема можност“.</span></p>
<p><span style="font-size: small;">„Поактивно учество на малите и микропретпријатијата во јавните набавки и воопшто во економските текови е многу значајно за натамошен локален економски развој“, изјави на промоцијата во Велес, претседателот на Советот на вардарскиот плански регион и градоначалник на Велес, Горан Петров.</span></p>
<p><span style="font-size: small;">„Отворањето на центарот во Штип ќе придонесе за развој на источниот плански регион кој има огромни потенцијали за живот и за работа“, истакна раководителката на Центарот за развој на источниот плански регион, Драгица Здравева.</span></p>
<p><span style="font-size: small;">Општите услови за учество на претпријатијата во проектот и за нивно квалификување за добивање помош се претпријатието да има производи и услуги кои се барани на огласите за јавни набавки и да има максимум до 10 вработени.</span></p>
<p><span style="font-size: small;">„Ги охрабрувам сите микропретпријатија да ги искористат можностите што ги нуди овој проект и да се стекнат со потребното знаење за да можат почесто и на поодржлива основа да водат бизнис преку јавните набавки“, подвлече на промоцијата во Велес директорот на Канцеларија за економски развој при УСАИД Македонија, Џозеф Лесард.</span></p>
<p><span style="font-size: small;">Центрите ќе работат во рамките на тригодишниот проект на УСАИД за пристап на микропретпријатијата до јавните набавки чија цел е да го олесни пристапот на малите и на микропретпријатијата до пазарот на јавни набавки, придонесувајќи за нивен одржлив развој и подобро искористување на нивните потенцијали за создавање работни места, раст и иновации. Од друга страна, на договорните органи проектот треба да им овозможи постигнување пониски цени и повисок квалитет во јавните набавки.</span></p>
<p><span style="font-size: small;">Овие цели ќе се остварат преку следниве задачи:</span></p>
<ul>
<li><span style="font-size: small;">Зголемување      на свесноста кај малите и кај микропретпријатијата за можностите што ги      нуди пазарот на јавните набавки; </span></li>
<li><span style="font-size: small;">Снабдување      на малите и на микропретпријатијата со знаење, алатки, способности и      капацитети за тендерските постапки и </span></li>
<li><span style="font-size: small;">Помош      на договорните органи за намалување на административните пречки што го      оневозможуваат влезот на микропретпријатијата во јавните набавки. </span></li>
</ul>
<p><span style="font-size: small;">Проектот го спроведува Центарот за граѓански комуникации од Скопје во партнерство со „ЕХО“ од Штип и со фондацијата „Фокус“ од Велес.</span></p>