<p style="margin: 0px 0px 15px; color: #444444;"><span style="font-size: small;"><span style="color: #000000;">СКОПЈЕ, 18 септември, 2017 година – Центарот за граѓански комуникации денеска ги објави резултатите од редовниот мониторинг на постапките за јавни набавки спроведени од институции на локално ниво, којшто ги покажа следниве констатации:</span></span></p>
<p style="margin: 0px 0px 15px; color: #444444;"><span style="font-size: small;"><span style="color: #000000;">- И натаму се намалува и онака ниската конкуренција на локалните тендери. На мониторираните тендери имало протендерите имало една или ниту една понуда. За споредба, во претходниот период, просечниот број понудувачи изнесувал 2,8, а на 29% од тендерите имало по еден или ниту еден понудувач</span></span></p>
<p style="margin: 0px 0px 15px; color: #444444;"><span style="font-size: small;"><span style="color: #000000;">- Иако тендерите траат сè подолго, фирмите имаат сè пократки рокови за изработка и за доставување на своите понуди. Договорните органи најчесто ги определуваат минималните законски рокови за доставување на понудите. Но, за разлика од овие календарски рокови, вистинските рокови што ги имаат фирмите за да ги изработат и да ги достават своите понуди се многу пократки. Постојат случаи во кои фирмите имаат само еден ден за изработка и за доставување на понудата.</span></span></p>
<p style="margin: 0px 0px 15px; color: #444444;"><span style="font-size: small;"><span style="color: #000000;">- Иако задолжителни за сите набавки, е-аукциите се одржале само во 55% од мониторираните тендери. Наспроти тоа, процентот на т.н. е-постапки или тендери кои се спроведуваат целосно по електронски пат изнесува 58%. Просечното намалување на цените за време на е-аукциите изнесувало само 10%.</span></span></p>
<p style="margin: 0px 0px 15px; color: #444444;"><span style="font-size: small;"><span style="color: #000000;">- Бројни се примерите во кои договорните органи постапуваат различно во исти ситуации – кога понудувачите не доставиле целосни понуди. Некои договорни органи бараат дополнување, но други веднаш ги исклучуваат тие понудувачи.</span></span></p>
<p><span style="font-size: small;"><span style="color: #000000;">Извештајот е достапен <span style="color: #4488bb;"><a href="https://www.dropbox.com/s/hdeftoo025h3io0/l10m.pdf?dl=0" target="_blank">овде</a></span>. За повеќе информации, Ве молиме контактирајте со Центарот за граѓански комуникации на (02) 3213-513 или на <a href="mailto:center@ccc.org.mk" style="color: #4488bb;">center@ccc.org.mk</a>.</span></span></p>