<p>1. Државниот завод за ревизија да ги зајакне ревизиите во Фондот за здравствено осигурување, клиниките, другите јавни здравствени установи и во приватните организации за делот на средствата кои ги користат за финансирање од Фондот за здравствено осигурување;<br /><br />2. Да се назначат овластен сметководител и овластен внатрешен ревизор во сите јавни здравствени установи, поединечно или заеднички, зависно од големината на установата;<br /><br />3. Да се воспостават процедури за детално и прецизно пропишување на начинот на работење во здравствените установи;<br /><br />4. Да се воспостави точна евиденција на материјално-финансиското работење во здравствените установи;<br /><br />5. Да се дефинираат механизми за зајакнување на одговорноста, отчетноста и транспарентноста во работењето на здравствените установи;<br /><br />6. Да се воспостави и применува зајакнат систем на внатрешни контроли во здравствените установи;    <br /><br />7. Да се воспостави сметководствен систем на евиденција во согласност со начелото на парично искажување на промените;<br /><br />8. Групните набавки да се регулираат со договори во кои меѓудругото ќе се утврдат и количините за секоја здравствена установа;<br /><br />9. Да се воспостави ажурна сметководствена евиденција во сите здравствени установи;<br /><br />10. Да се спроведат пописи во сите здравствени установи и да се пропишат процедури за управување и располагање со залихите;<br /><br />11. Да се преземат правни мерки за наплата на побарувањата од Фондот за здравствено осигурување во законски рок;<br /><br />12. Да се прекине долгогодишната практика раководните лица во клиниките, Фондот за здравствено осигурување и другите здравствени установи да се поставуваат според партиска и роднинска припадност;<br /><br />13. Да се воведат процедури за следење и контрола на реализацијата на склучените договорите за јавни набавки во здравствените установи;<br /><br />14. Да се спроведат обуки за луѓето кои учествуваат во постапките за јавни набавки;<br /><br />15. Државната комисија за спречување на корупцијата да покрене постапки за одговорност на сите избрани и именувани функционери и одговорни лица кои не пријавиле конфликт на интереси и не се изземале од одлучувањето при јавните набавки, како и оние кои воспоставувале деловни односи со правно лице осонова од нив или од членови на нивното семејство;<br /><br />16. Да се воведе задолжително информирање на пациентите за информации што се од нивна корист, како и информации за отчетноста на институциите преку нивните интернет страници;<br /><br />17. Да се воспостави и применува систем на соодветно наградување на лекарите, особено на врвните специјалисти;<br /><br />18. Да се предвидат редовни финансиски средства за стручно усовршување на здравствените реботници, за да се спречи потребата од барање спонзорства;<br /><br />19. Да се забрза донесувањето на Законот за заштита на правата на пациентите;<br /><br />20. Здравствените установи да ги информираат пациентите за нивните права, како и начинот на остварување и заштита на тие права;<br /><br />21. Министерството за труд и социјална политика да врши постојана контрола врз работењето на комисиите за оценка на работната способност, со остро санкционирање на коруптивните случаи;<br /><br />22. Да се извршат ненадејни контроли на случајно избрани веќе одобрени и одбиени барања за т.н. инвалидска пензија за да се утврди основаноста на одлуките;<br /><br />23. Да се воспостави отворена телефонска линија за анонимно пријавување на случаите на барање поткуп во процесот на добивање на инвалидска пензија;<br /><br />24. Да се овозможи активно учество на пациентите во нивното лекување;<br /><br />25. Да се охрабри формирање на коалиции од НВОи кои делуваат на полето на јавното здравство за да се подобри информираноста на пациентите за нивните права и можноста за пријавување на коруптивни дејства;<br /><br />26. Да се засили контролата и да се зголеми ефикасноста во  трошењето на парите на здравствени осигуреници преку формирање на т.н. Собрание на корисници при Фондот за здравствено осигурување;<br /><br />27. Да се зајакне улогата на Лекарската комора која во интерес и заштита не само на пациентите, туку и на лекарската професија;<br /><br />28. Да се воведат т.н. протоколи за лекување, за да се воведат правила и ред во препишувањето лекови и да се оневозможи неосновано фаворизирање на скапи лекови;<br /><br />29. Да се воведат механизми за стручен надзор врз работата на лекарите;<br /><br />30. Да се усвојат етички норми на однесување за здравствените работници;<br /><br />31. Да се размисли за забрана на вклучување на здравствени работници во реклами за лекови.</p>