<p><img src="images/stories/sumaren.jpg" border="0" width="600" height="154" /></p>
<p>Денеска, 30 септември 2020 година, Центарот за граѓански комуникации (ЦГК) ги објави <a href="https://www.opendata.mk/Home/TekstualniDetails/101?Category=2" target="_blank">истражувањето и базата на податоци на договорите за јавни набавки поврзани со коронавирусот преку итната постапка со преговарање без објавување оглас</a>. Главните наоди од <a href="images/stories/sumarencovid19.pdf" target="_blank">истражувањето</a> покажуваат дека:</p>
<p>▪          6,7 милиони евра е вредноста на договорите за итни јавни набавки за заштита од коронавирусот склучени во првите шест месеци од кризата.</p>
<p>▪          Една третина од вредноста на овие договори отпаѓа на Министерство за внатрешни работи-МВР, кое со 2,2 милиони евра води според износот на склучените договори.</p>
<p>▪          43 % од вредноста на сите тендери им припаднала само на пет фирми, иако вкупно 186 фирми добиле тендер поврзан со коронавирусот.</p>
<p>▪          За 68 % од склучените договори институциите ја прекршиле законската обврска да ги објават договорите во рок од десет дена од потпишувањето.</p>
<p>▪          На секој трет склучен договор за итните јавни набавки поврзани со коронавирусот се преговарало само со еден понудувач.</p>
<p>▪          Постојат значајни разлики во цените на набавените маски, скафандери и ракавици.</p>
<p>▪          Дел од договорите не содржат прецизен опис на производите што се набавуваат, што остава простор за злоупотреби при реализација на договорите.</p>
<p>Ова<a href="images/stories/sumarencovid19.pdf" target="_blank"> истражување</a> се реализира во рамките на активноста <em>Јавно трошење за јавно добро</em>, поддржана од Проектот на УСАИД за граѓанско учество. Целта на оваа активност е зголемување на ефективноста на јавното трошење преку намалување на корупцијата и зголемување на транспарентноста. За повеќе информации за работата на Центарот за граѓански комуникации, посетете ја нашата веб-страница: <a href="http://www.ccc.org.mk/">http://www.ccc.org.mk/</a> и http://www.opendata.mk/.</p>
