<p>СКОПЈЕ, 26 јуни 2013 година – Центарот за граѓански комуникации денеска го објавува Индексот на рационалноста бр.8 изработен за производите работни одела, работни обувки, клупи и тонери, како и за услугата дезинфекција, дезинсекција и дератизација. Најголема разлика во цените е евидентирана во набавката на работни одела, а најмала во набавката на оригинални тонери:</p>
<ul>
<li>за работните одела      како дел од ХТЗ опремата, комуналните претпријатија плаќале од 1.263 до      4.956 денари за комплет (панталони и јакна) со што највисоката цена      платена за овој производ е повисока за 292% од најниската евидентирана цена;</li>
<li>работните чевли, кожни      високи, се купувале по цена од 870 до 2596 денари со што највисоката цена      платена за обувките е за 198% повисока од најниската;</li>
<li>клупите кои ги      купувале општините се со цени во распон од 4838 до 12188 денари со што      највисоката цена е за 152% повисока од најниската евидентирана во      индексот;</li>
<li>тонерите кои се      оригинални се купувани по цени кои се движат од 3.622 до 4.552 денари,      упатувајќи на разлики и до една четвртина во цените, додека пак во      набавката на компатибилни тонери разликата е уште поголема и изнесува и до      100% бидејќи цените се движат од 998 до 2006 денари за тонер;</li>
<li>за услугата      дезинфекција, дезинсекција и дератизација институциите плаќале од 3000 до      9310 денари за 1000 м<sup>2</sup>. Највисока цена е за 210% повисока од      најниската евидентирана во индексот. </li>
</ul>
<p>Анализата покажа дека големите разлики во цените по кои различни институции купуваат исти производи не можат да се објаснат со начинот на којшто се спроведени тендерите и упатува на заклучокот дека причините за разликите треба да се бараат во некои други фактори, кои се од субјективна природа.</p>
<p>Извештајот од Индексот на рационалноста е достапен <a href="images/stories/indeks 8 mak.pdf">овде</a>. Повеќе информации на (02) 3213-513 или на <a href="mailto:center@ccc.org.mk">center@ccc.org.mk</a>.</p>
