
<p>Преку интерактивна настава и вежби тренерите од CRJI, Paul Radu и Stefan Candea зборуваа за алатките и методите кои се користат во работата на истражувачките новинари и начините за темелно и прецизно истражување. Во текот на обуката новинарите се стекнаа со знаења и вештини кои ќе им помогнат во собирањето информации, работа со бази на податоци, користење на отворени извори и градење на сопствени архиви.<br /><br />Пред завршување на тренингот, новинарите разговараа за можните корупциски теми на кои ќе работат во текот на наредниот период. Тие дискутираа за идеите и можностите на работа за време на престојот во романските медиуми каде активно ќе учествуваат во процесот на истражување и продуцирање на приказни со колеги од романските колеги во периодот од 03-08.11.2008. Новинарските приказни на кои ќе се работи и во Македонија и во Романија потоа ќе бидат објавени во матичните медиуми на новинарите кои се дел од проектот.<br /><br />На тренингот гостуваа и претставници од Организацијата за демократија, антикорупција и достоинство од Косово, кои конструктивно се вклучија во дебатата со цел продлабочување на односите меѓу истражувачките активности во регионот.<br /><br />Проектот ќе се заокружи со формирање на неформална мрежа на истражувачки новинари која, меѓу другото, ќе помогне во етаблирањето и развојот на истражувачкото новинарство во Македонија.</p>
<p> </p>