<p><strong>Зимското одржување на улиците и патиштата оваа сезона ќе чини 8 милиони евра </strong></p>
<p><strong> </strong></p>
<p><img src="images/stories/zimsko21.jpg" border="0" width="496" height="371" style="border: 0px none;" /></p>
<p><span style="font-size: small;">Денес, 24 јануари 2022 година, Центарот за граѓански комуникации (ЦГК) ги објави <a href="https://www.opendata.mk/Home/TekstualniDetails/116?Category=2">истражувањето и базата на податоци на договорите на државните институции со приватни фирми за зимско одржување на улиците и патиштата за сезоната 2021-22.</a></span></p>
<p><span style="font-size: small;"> </span></p>
<p><span style="font-size: small;">Државните институции склучиле договори за јавни набавки со приватни фирми за механизација, работници, сол и ризла за одржување на улиците и патиштата во зимски услови за сезоната 2021-2022 година во вредност од половина милијарда денари (8 милиони евра).</span></p>
<p><span style="font-size: small;"> </span></p>
<p><span style="font-size: small;">Како и претходните години, така и оваа, најмногу пари за оваа намена ќе потроши Јавното претпријатие за одржување и заштита на магистралните и регионалните патишта - 317 милиони денари, односно  5,2 милиони евра што е 65 % од вредноста на вкупните договори за зимско одржување во земјава.</span></p>
<p><span style="font-size: small;"> </span></p>
<p><span style="font-size: small;">Градот Скопје и уште девет други скопски општини сезонава за зимско чистење на улиците и за сол заедно ќе потрошат околу 1,4 милиони евра.</span></p>
<p><span style="font-size: small;"> </span></p>
<p><span style="font-size: small;">Од другите општини, најмногу пари за зимско одржување планираат да потрошат Прилеп, Куманово и Струга. Прилеп – 195 илјади евра, Куманово 146 илјади евра и Струга 98 илјади евра.</span></p>
<p><span style="font-size: small;"> </span></p>
<p><span style="font-size: small;">Конкуренцијата на тендерите за зимско одржување е исклучително ниска, просечно по 1,7 понуди по тендер, а повеќе од половина од тендерите биле само со една понуда.</span></p>
<p><span style="font-size: small;"> </span></p>
<p><span style="font-size: small;">Од фирмите, според вредноста на договорите, на врвот е Димакс рудници од Демир Хисар со 7 милиони евра за две години или по 3,5 милиони евра на годишно ниво.</span></p>
<p><span style="font-size: small;"> </span></p>
<p><span style="font-size: small;">Вкупната сума на трошоци за зимско одржување ќе биде и поголема ако се има предвид дека за пет тендери сѐ уште не се објавени склучените договори и нивните износи.</span></p>
<p><span style="color: #444444; font-family: &quot;Lucida Grande&quot;, &quot;Lucida Sans Unicode&quot;, Arial, Verdana, sans-serif; font-size: 14px; font-style: normal; font-variant-ligatures: normal; font-variant-caps: normal; font-weight: 400; letter-spacing: normal; orphans: 2; text-align: start; text-indent: 0px; text-transform: none; white-space: normal; widows: 2; word-spacing: 0px; -webkit-text-stroke-width: 0px; text-decoration-thickness: initial; text-decoration-style: initial; text-decoration-color: initial; display: inline !important; float: none;"><span style="font-size: small;">Годишната програма на Центарот за граѓански комуникации е поддржана од програмата Цивика Мобилитас. Цивика Мобилитас е проект на Швајцарската агенција за развој и соработка (СДЦ) кој го спроведуваат НИРАС од Данска, Македонскиот центар за меѓународна соработка (МЦМС) и ФЦГ Шведски развој АБ (ФЦГ Шведска). </span><br /></span></p>