<p><strong>Тендер </strong><strong>со апсурдни цени од 0,01 денар</strong><strong> <br /> </strong></p>
<p>СКОПЈЕ, 04 декември 2017 година – Центарот за граѓански комуникации денеска го објави <a href="https://www.dropbox.com/s/jlmjccq2gt9wsfr/monitoring%20na%20javnite%20nabavki_29_7.pdf?dl=0" target="_blank">извештајот од следењето на јавните набавки спроведени од институциите на централно ниво за периодот јануари - јуни 2017 година</a>.</p>
<p><strong>Клучни наоди од мониторингот на јавни набавки се: </strong></p>
<ul>
<li>Во      дури 35% од мониторираните тендери има отфрлање на дел од понудите бидејќи      се оценети како неприфатливи. Ова дополнително ја влошува конкуренцијата      на тендерите.</li>
<li>Во      дел од тендерите, за време на електронската ауција се постигнуваат толку      ниски цени што се доведува во прашање реалноста на проценетата вредност на      тендерите, како и квалитетот на набавките. </li>
<li>’Најниската      цена‘ како единствен критериум за избор води кон тендери со апсурдни цени      од 0,01 денар и 0,01 процент. Оваа пазарна нелогичност го зголемува      ризикот од можни манипулации во реализацијата на тендерот. </li>
<li>Во      првото полугодие од 2017 година до Советот за јавни набавки беа доставени      7.583 барања од договорните органи, односно само 9% помалку од истиот      период претходната година. За дадените мислења, Советот им фактурирал на      договорните органи вкупен износ од 806.172 евра. </li>
<li>Во првото полугодие од 2017 година, преку нетранспарентната      постапка со преговарање без објавување оглас се склучени договори во      вредност од 7,4 милиони евра, што е за 12% повеќе од истиот период лани.</li>
<li>Во      пораст е поништувањето на тендерите. Во првото полугодие од 2017 година      поништени се 2.033 тендери (целосно или нивен дел), што е удел од 23,7% од      вкупно објавените огласи во истиот период. </li>
<li>Во првото полугодие од 2017 година изречени се 19 негативни      референци за 17 фирми. </li>
</ul>
<p>За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a></p>