<p style="text-align: center;"><a href="images/stories/brif2mk.pdf" target="_blank"><img src="images/stories/slika brif 2.png" border="0" width="400" height="256" /></a></p>
<p><span style="font-size: small;">Ова е <a href="images/stories/brif2mk.pdf">втор бриф</a> на Центарот за граѓански комуникации за итните јавни набавки поврзани со заштита од новиот корона вирус, заедно со базите на податоци на сите склучени договори и одлуките за избор на најповолна понуда.</span></p>
<p><span style="font-size: small;"> </span></p>
<p><span style="font-size: small;">Истовремено со избивањето и раширувањето на кризата со коронавирусот, се наметна и потребата од итни набавки на стоки, услуги и работи за заштита и превенција на ширењето на заразата од овој вирус. Поради ова, јавните набавки на овие средства, наместо по редовните, се спроведуваат по скратени и забрзани процедури, имајќи ја предвид итноста во обезбедување на потребните средства за заштита и лекување. Брзањето и фокусот врз другите работи, како здравјето и животите на луѓето, ги зголемуваат и ризиците од случајни и намерни грешки и злоупотреби и на двете страни – и кај тие што набавуваат, и кај тие што продаваат.</span></p>
<p><span style="font-size: small;"> </span></p>
<p><span style="font-size: small;">Поради ова, сè побројни се повиците од домашните и од меѓународните институции за зголемена транспарентност, отчетност и одговорност на властите при итните набавки поврзани со коронавирусот, како и за зголемен мониторинг и контрола од страна на државните органи и граѓанскиот сектор. Ова особено се однесува на земјите како нашата, која има и онака ограничени ресурси и е важно секој денар јавни пари да биде потрошен целосно наменски, целисходно и рационално.</span></p>
<p><span style="font-size: small;"> </span></p>
<p><span style="font-size: small;">Оттука, Центарот за граѓански комуникации, којшто повеќе од една деценија ги следи јавните набавки во земјава, започна со мониторинг и на итните набавки поврзани со коронавирусот за навремено да детектира одредени слабости во процесот и да даде придонес кон нивно надминување, а со цел заштита на јавните пари и рационално искористување на ограничените ресурси во земјава.</span></p>
<p><span style="font-size: small;"> </span></p>
<p><span style="font-size: small;">Ова е втор бриф од планираната серија извештаи кои се објавуваат периодично. Првиот бриф беше објавен на 6 април 2020 година. За поцелосен увид на јавноста во набавките поврзани со КОВИД-19, брифовите се проследени и со објавување преглед на договорите и одлуките за избор во отворен формат на веб-платформата на Центарот за граѓански комуникации, <a href="http://www.opendata.mk">www.opendata.mk</a></span></p>
<p><span style="font-size: small;"> </span></p>
<p><span style="font-size: small;"> </span></p>
<p><span style="font-size: small;">Линкови до првиот бриф објавен на 06.04.2020 година: <a href="images/stories/brif1mk.pdf">Бриф број 1</a> и до базата на податоци на 06.04.2020 година: <a href="http://www.opendata.mk/Home/TekstualniDetails/92?Category=2">База на договори и одлуки за избор до 06.06.2020</a></span></p>