
<p><span style="font-size: small;">» Својата активна транспарентност годинава <strong>ја подобриле 54 % </strong>од институциите, за разлика од лани кога се подобриле 81 % од институциите.</span></p>
<p><span style="font-size: small;">» Активната транспарентност на министерствата и Владата изнесува <strong>86 </strong><strong>%</strong>, а на општините <strong>74 %</strong>. За разлика од лани, министерствата се подобриле за нецел процентен поен, а општините за 4.</span></p>
<p><span style="font-size: small;">» Како и лани и годинава, само две институции, <strong>Министерството за одбрана и Владата,</strong> имаат по максимални <strong>100 %</strong>, односно ги објавуваат сите предвидени информации од активната транспарентност.</span></p>
<p><span style="font-size: small;">» Две општини, <strong>Велес и Гевгелија</strong>, се наоѓаат на третата позиција, со високи <strong>99 % исполнетост </strong>на обврските за објавување информации според активната транспарентност.</span></p>
<p><span style="font-size: small;">» Меѓу <strong>регионите</strong>, на првото место изби <strong>Источниот Регион</strong> (со 83 % активна транспарентност), додека на последно место останува <strong>Скопскиот Регион</strong> (со 66 % активна транспарентност).</span></p>
<p><span style="font-size: small;">» <strong>Н</strong><strong>ајмалку информации</strong> и министерствата и општините објавуваат <strong>за финансиите</strong> (општините само 57 % од можни 100 %, а министерствата 62 % од можни 100 %).</span></p>
<p><span style="font-size: small;">» Се влошува состојбата со одговорите на <strong>барањата за слободен пристап</strong> до информациите од јавен карактер што им беа испратени на сите институции во ист ден и со исто прашање. <strong>О</strong><strong>пштините</strong> одговорија во просек <strong>за 16 дена</strong> (лани за 12 дена)<strong>, </strong>а <strong>министерствата</strong> одговорија <strong>за 19 дена</strong> (лани за 16 дена). Само <strong>65 % </strong>од институциите одговорија во рамките на<strong> максималниот законскиот рок</strong> од 20 дена (лани тоа го сторија 93% од институциите).</span></p>
<p><span style="font-size: small;">Активната транспарентност е претставена и на специјалната веб-страница <a href="https://www.aktivnatransparentnost.mk/">https://www.aktivnatransparentnost.mk/</a> со преглед на остварувањата на секоја институција од 2016 годинава наваму.</span></p>
<p><span style="font-size: small;">Истражувањето е изработено во рамките на проектот „Мониторинг на јавните набавки“, што го спроведува Центарот за граѓански комуникации, а е финансиски поддржан од Фондацијата Отворено општество – Македонија.</span></p>