
<p>Прирачникот воедно ги прикажува формите и начините на корупција во најранливите сфери, техниките на истражувачкото новинарство, како и начините на наоѓање на извори и интервјуирање. Тој содржи анализи за корупцијата во јавните набавки, јавните претпријатија и установи, јавната администрација, бесправното градење и урбанизмот, образованието и здравството. Се осврнува и на процесот и проблемите на новинарското истражување, совети за наоѓање и интервјуирање на извори, како и именување и цитирање на извори при известување за корупција.<br /><br />Применувајќи го истражувачкото новинарство во откривањето на корупцијата, медиумите ќе ја информираат јавноста за корупцијата на сеопфатен и објективен начин со што ќе го зголемува притисокот врз надлежните институции при преземањето мерки за спречување и санкционирање на извршителите на корупцијата.<br /><br />Центарот за граѓански комуникации веќе трета година активно работи на стеснување на просторот за корупција во Македонија. Прирачникот произлезе од проектот за Подобрување на новинарските способности за истражување и известување за корупција во соработка со Агенцијата на САД за меѓународен развој.</p>
<p> </p>