
<p>Претставниците на невладиниот сектор ги истакнаа специфичната улога  што ја имаат граѓанските организации во превенција и спречување на  корупцијата, како и проблемите со кои се соочуваат при спроведување на  антикорупциските активности.</p>
<p>За време на дебатите, претставникот на Државната комисија за  спречување на корупцијата ја истакна потребата и од засилена соработка  меѓу Комисијата и невладиниот сектор особено во превенција на  корупцијата, за што веќе е потпишан и меморандум за соработка со  дваесетина граѓански организации.</p>
<p>Учесниците заклучија дека има простор невладините организации да  вклучуваат антикорупциски компоненти во своите редовни програми и  проекти, без оглед во која сфера на делување се фокусирани (образование,  здравство, екологија, родова еднаквост, млади, избори и сл.).</p>
<p>По дебатите, следува и обука за претставници на невладините  организации за зајакнување на нивната улога во борбата против  корупцијата, како и за унапредување на нивната соработка на ова поле со  новинарите и со медиумите.</p>