
<p> </p>
<p><span style="font-size: small;"> </span></p>
<p><span style="font-size: small;">Околу 490 илјади евра односно 73 % од парите за новогодишното украсување се потрошени во Скопје и тоа од градските власти и од општините: Центар, Аеродром, Карпош, Чаир, Бутел, Гази Баба и Шуто Оризари. Само Град Скопје за украсување на јавните површини потроши околу 285 илјади евра што е удел од 42 % од вкупните пари за оваа намена. По Град Скопје најголемите договори за украсување ги имаат склучено скопските општини Центар и Аеродром истиснувајќи ги општините Карпош и Струмица кои лани беа на овие позиции. Промената се должи на тоа што Општина Центар годинава спроведе тендер по пауза од две години (во вредност од 56.847 евра), а Општина Аеродром, пак, ја зголеми вредноста на договорот за 54 % и за украсувањето потроши 48.519 евра.</span></p>
<p><span style="font-size: small;"> </span></p>
<p><span style="font-size: small;">Освен што договорите ги добиваат истите фирми, продолжува и старата навика на задоцнето објавување на огласите за јавна набавка на новогодишно украсување што секако неповолно влијае врз конкуренцијата и ги оневозможува потенцијалните понудувачи потемелно да ја подготват реализацијата на договорите.</span></p>
<p><span style="font-size: small;"> </span></p>
<p><span style="font-size: small;">Оваа база на податоци е дел од предвидените десет истражувања и бази на податоци за трошењето на јавните пари кои се реализираат во рамките на активноста <em>Јавно трошење за јавно добро</em>, поддржана од Проектот на УСАИД за граѓанско учество. Целта на оваа активност е зголемување на ефективноста на јавното трошење преку намалување на корупцијата и зголемување на транспарентноста. За повеќе информации за работата на Центарот за граѓански комуникации, посетете ја нашата веб-страница: <a href="http://www.ccc.org.mk/">http://www.ccc.org.mk/</a> и http://www.opendata.mk/.</span></p>
<p><span style="font-size: small;"> </span></p>
<p><span style="font-size: small;"><strong>БЕЛЕШКА ЗА УРЕДНИЦИТЕ </strong></span></p>
<p><span style="font-size: small;"> </span></p>
<p><span style="font-size: small;">Американскиот народ преку УСАИД има инвестирано повеќе од 640 милиони долари во Република Северна Македонија од 1993 година досега. УСАИД е најзначајната меѓународна агенција за развој во светот и двигател кој води до резултати во развојот. Работата на УСАИД носи напредок во националната безбедност и економскиот просперитет на САД, ја покажува американската великодушност и на земјите со кои соработува им помага на патот до самостоен и стабилен развој. За повеќе информации, посетете ги нашите веб и Facebook страници: <a href="https://www.usaid.gov/north-macedonia">https://www.usaid.gov/north-macedonia</a> и <a href="https://www.facebook.com/USAIDNorthMacedonia/">https://www.facebook.com/USAIDNorthMacedonia/</a></span></p>